தெருவிற் தொலைந்த நிரபராதிகளின் மீட்கவியற்பாடல்

தெருவிற் தொலைந்த நிரபராதிகளின் மீட்கவியற்பாடல் போஸ் நிஹாலே மீந்திருந்த எல்லாச் சொற்களையும் ! அவர்களை நோக்கி வீசியாயிற்று ! அவர்கள் ! சிலுவையில் எழுதிய உனது முகம் பற்றிய கதைகளை ! அவற்றில் தேடுகிறார்கள் ! எக்காலத்திலும் திரும்பிவராத அச்சொற்கள் ! நீ ஒரு பறவையைப் போலிருந்தாய் என்பதைத் தவிர ! வேறெதையும் கொண்டிருக்கவில்லை ! உன்னால் நேசிக்கப்பட்ட ! நூற்றுக்கணக்கான கவிதைகளின் காதல் ததும்பும் வார்த்தைகளை ! நான் வைத்திருந்தேன்: ! குடிமயக்கத்திலும் ! சிகரெட் புகை நாற்றத்திலும் ! நீ எங்களோடிருந்ததற்கான அடையாளங்களை ! நான் வைத்திருந்தேன் நான் வைத்திருந்தேன் ! அவர்களோ அவற்றில் மின்கம்பிகளைச் செருகினார்கள் ! எல்லாம் முடிந்த பாழ் மௌனத்தில் விசமுட்களை ஏற்றினார்கள் ! அவ்வாறு நடக்காதென நானிருந்த கணத்தில் ! பார்வையைப் பிடுங்கி ! இந்தப் பிரபஞ்சவெளியில் ஒலியெழ வீசியதை நான் உணர்ந்தேன் ! குயில் தனது பாடலை பாலைவனங்களுக்கப்பால் ! எடுத்துச்சென்றுவிட்டது ! அவர்களோ ! எமது வாழ்வு பற்றிய அடையாளங்களனைத்தையும் கடலுக்கப்பால்: ! யாருக்கும் தெரியாத உவர்க்காடுகளில் புதைத்துவிட்டார்கள் ! நான் உணர்கின்றேன் ! நீயோ நானோ ! எமது தாய்களின் கலைந்தகேசத்தையும் ! கலங்கித் ததும்பும் விழிகளையும் ! அவர்களின் உள் விசும்பும் மன ஒலிகளையும் ! இனி எப்போதும் கேட்கவோ பார்க்கவோ போவதில்லை ! சிறைக்கதவின் துவாரங்களுக்கு வெளியே ! போஸ் நிஹாலே 03-1999 ! நன்றி சரிநிகர்